Is jy reg vir ŉ rol in ‘Vaselinetjie’, die fliek?Foto: www.pixabay.com Die voorvervaardiging vir die fliek gegrond op Anoeschka von Meck se bekroonde jeugboek, Vaselinetjie, het pas begin en oudisies vir jong akteurs vind binnekort plaas. Vaselinetjie handel oor die grootwordjare van Helena Bosman, ŉ meisie met die bynaam Vaselinetjie wat deur haar bruin grootouers grootgemaak is, maar dan in ’n weeshuis beland omdat sy wit is. In die weeshuis moet sy haar naïwiteit staak om haar eie oorlewing te verseker. Sy raak verlief op Texan Kirby, ŉ aantreklike en vurige seun in die weeshuis. Dié ontmoeting noop haar om te besin oor haar herkoms. Die rolprentspan spring eersdaags weg met ’n landwye soektog na akteurs om die rolle van die hoofkarakters te vertolk. Hulle is op soek na meisies tussen die ouderdomme van sewe en 22 jaar en seuns tussen die ouderdomme van tien en 13 jaar en ook tussen 16 en 22 jaar. Die perfekte akteurs is lig van gelaat en het donker hare. Die inligting oor die oudisies: Johannesburg 16, 17 en 18 Feburarie Plek: The Film Factory, Northcliff Atrium, Beyers Naudé-rylaan 189, Northcliff Kaapstad (Stuur ’n e-pos aan [email protected] om te bevestig) 26 en 27 Februarie Noord-Kaap (Stuur ’n e-pos aan [email protected] om te bevestig) Upington: 1 Maart Springbok: 2 Maart Calvinia: 3 Maart Kontak die rolprentspan deur ŉ e-pos te stuur aan [email protected]